               COMISIA EUROPEANĂ
            Bruxelles, 3.11.2017
            COM(2017) 635 final
            2017/0278(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului ministerial înființat prin Tratatul de instituire a Comunității transporturilor

               EXPUNERE DE MOTIVE

               1.OBIECTUL PROPUNERII

               Prezenta propunere vizează decizia de stabilire a poziției care urmează să fie adoptată în numele Uniunii Europene în cadrul Consiliului ministerial înființat prin Tratatul de instituire a Comunității transporturilor (denumit în continuare „TCT”) în ceea ce privește adoptarea preconizată a deciziei referitoare la sediul Secretariatului permanent al Comunității transporturilor (denumit în continuare „Secretariatul”).

               2.CONTEXTUL PROPUNERII

               2.1Tratatul de instituire a Comunității transporturilor

               Versiunea în limba engleză a TCT cu părțile din regiunea Balcanilor de Vest [Albania, Bosnia și Herțegovina, Kosovo
                  1* (denumită în continuare Kosovo), fosta Republică iugoslavă a Macedoniei, Muntenegru și Serbia] a fost semnată de toate părțile, cu excepția Bosniei și Herțegovinei, în cadrul reuniunii la nivel înalt a celor șase din Balcanii de Vest, care a avut loc la Trieste la 12 iulie 2017, iar Bosnia și Herțegovina a semnat textul la 18 septembrie 2017 la Bruxelles. Celelalte versiuni lingvistice ale TCT au fost semnate de către părți la 9 octombrie 2017. După semnare, TCT se aplică cu titlu provizoriu în conformitate cu articolul 41 alineatul (3). În cazul Uniunii, aplicarea cu titlu provizoriu este prevăzută în Decizia Consiliului privind semnarea, în numele Uniunii Europene, și aplicarea cu titlu provizoriu a Tratatului de instituire a unei Comunități a transporturilor
                  2
               .

               Uniunea Europeană este parte la TCT.

               2.2Consiliul ministerial

                  Consiliul ministerial este instituit prin articolul 21 din TCT pentru a asigura îndeplinirea obiectivelor stabilite în tratat. Responsabilitățile sale sunt următoarele:

               –(a) asigură orientările politice generale;

               –(b) analizează progresele înregistrate în implementarea TCT, inclusiv urmărirea propunerilor prezentate de forumul social;

               –(c) formulează avize pentru numirea directorului Secretariatului și

               –(d) decide cu privire la sediul Secretariatului.

                  Consiliul ministerial este format dintr-un reprezentant al fiecărei părți contractante. Toate statele membre ale UE pot să participe în calitate de observator. Cu excepția unor dispoziții contrare, Consiliul ministerial ia decizii prin consens.

               2.3Actul avut în vedere al Consiliului ministerial

                  În cadrul primei reuniuni, Consiliul ministerial trebuie să adopte o decizie cu privire la sediul Secretariatului instituit în temeiul articolului 28 din TCT. Această decizie va fi esențială pentru implementarea la timp a TCT.

                  Decizia cu privire la sediul Secretariatului este, de fapt, prima etapă importantă pentru implementarea efectivă a TCT. Secretariatul va juca un rol esențial în sprijinirea implementării TCT; prin urmare, este deosebit de important să poată fi pe deplin operațional în cel mai scurt timp. Ca urmare a unui acord politic preliminar între toți partenerii regionali și sub rezerva acordului Uniunii Europene, Consiliul ministerial ar putea să ajungă la un consens în ceea ce privește stabilirea sediului Secretariatului la Belgrad, în conformitate cu articolul 21 litera (d) din TCT.

                  Decizia avută în vedere va deveni obligatorie pentru părți în temeiul articolului 21 litera (d) din TCT, potrivit căruia Consiliul ministerial „decide” cu privire la sediul Secretariatului.

               3.POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

               Se propune sprijinirea candidaturii Belgradului pentru sediul Secretariatului permanent. Această opțiune se bucură de sprijinul larg al părților din sud-estul Europei, iar Belgradul, fiind situat pe teritoriul uneia dintre aceste părți, ar putea să contribuie la implementarea cu succes a TCT.

               În acest sens, trebuie reamintit faptul că TCT este un element care ar putea să consolideze cooperarea regională în Balcanii de Vest, după cum se explică în propunerea Comisiei de decizie a Consiliului privind semnarea TCT [COM(2017)324 final, la „Contextul general”].

               În conformitate cu articolul 21 litera (d) din TCT, Consiliul ministerial decide cu privire la sediul Secretariatului prin consens. Întrucât Uniunea este parte la TCT, este necesară o poziție a Uniunii.

               4.TEMEIUL JURIDIC

               4.1Temeiul juridic procedural

               4.1.1 Principii

                  Articolul 218 alineatul (9) din Tratatul privind funcționarea Uniunii Europene (TFUE) prevede ca stabilirea „pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului” să facă obiectul unei decizii a Consiliului.

                  Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt incluse, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                     3
                  .

               4.1.2 Aplicarea la cazul de față

               Consiliul ministerial este un organism instituit printr-un acord, și anume TCT.

               Actul pe care Consiliul ministerial este invitat să-l adopte constituie un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolul 21 litera (d) din TCT.

               Actul avut în vedere nu completează și nu modifică cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               În ceea ce privește un act avut în vedere care urmărește simultan mai multe obiective sau care include mai multe elemente care sunt legate între ele în mod inextricabil, fără ca vreunul să fie accesoriu în raport cu un altul, temeiul juridic material al unei decizii adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.

               4.2.2.Aplicarea la cazul de față

               Actul avut în vedere privind sediul Secretariatului este de natură organizatorică și, ca atare, este necesar pentru buna funcționare a TCT. La rândul său, TCT urmărește obiective și include elemente din domeniul transportului rutier, feroviar și pe căi navigabile interioare, moduri de transport care intră sub incidența articolul 91 din TFUE, precum și din domeniul transportului maritim, mod de transport reglementat de articolul 100 alineatul (2) din TFUE. Din cauza caracterului său orizontal, actul avut în vedere se referă la toate aceste elemente, care sunt legate în mod inextricabil între ele, fără ca vreunul să fie accesoriu în raport cu un altul.

                  Prin urmare, temeiul juridic material al deciziei propuse cuprinde următoarele dispoziții: articolele 91 și 100 alineatul (2) din TFUE.

                  4.3
                        Concluzie

                  Temeiul juridic al deciziei propuse ar trebui să fie articolele 91 și 100 alineatul (2) din TFUE coroborate cu articolul 218 alineatul (9) din TFUE.

               2017/0278 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Consiliului ministerial înființat prin Tratatul de instituire a Comunității transporturilor

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 și articolul 100 alineatul (2) coroborate cu articolul 218 alineatul (9),

               având în vedere propunerea Comisiei Europene,

               întrucât:

               (1)Tratatul de instituire a unei Comunități a Transporturilor (denumit în continuare „TCT”) a fost semnat de Uniune în conformitate cu Decizia [...] a Consiliului
                  4
               .

               (2)În conformitate cu articolul 41 alineatul (3) din TCT, TCT se aplică cu titlu provizoriu între Uniunea Europeană și XXX începând de la [XXX].

               (3)În conformitate cu articolul 21 litera (d) din TCT, Consiliul ministerial decide cu privire la sediul Secretariatului permanent.

               (4)Este necesar să se stabilească poziția care urmează să fie adoptată în numele Uniunii în cadrul Consiliului ministerial, având în vedere faptul că decizia cu privire la sediul permanent al Secretariatului permanent al secretariatului va fi obligatorie pentru Uniune.

               (5)Este oportun să se sprijine candidatura Belgradului pentru sediul Secretariatului permanent. Această opțiune se bucură de sprijinul larg al părților din sud-estul Europei, iar Belgradul, fiind situat pe teritoriul uneia dintre aceste părți, ar putea să contribuie la implementarea cu succes a TCT,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Consiliului ministerial se bazează pe proiectul de decizie a Consiliului ministerial anexat la prezenta decizie.

               Modificările minore aduse proiectului de decizie pot fi acceptate de reprezentanții Uniunii în cadrul Consiliului ministerial fără a fi necesară o altă decizie a Consiliului.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)
                  *Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.

                     (2)
                  CSST/2017/10301, http://register.consilium.europa.eu/content/out?lang=en&typ=SET&i=ADV&RESULTSET=1&DOC_ID=10301/17|10301/*/17&DOC_LANCD=FR&ROWSPP=25&NRROWS=500&ORDERBY=DOC_DATE+DESC

                     (3)
                  Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctele 61-64.

                     (4)
                  JO L , , p. .

    ---documentbreak---

               COMISIA EUROPEANĂ
            Bruxelles, 3.11.2017
            COM(2017) 635 final
            ANEXĂ
            la
            Decizia Consiliului
            privind poziția care urmează să fie adoptată în numele Uniunii Europene în cadrul Consiliului ministerial înființat prin Tratatul de instituire a Comunității transporturilor

               ANEXĂ

               [Prezentul proiect de act este anexat la decizia Consiliului]

               PROIECT DE DECIZIE NR. 2017/1

               A CONSILIULUI MINISTERIAL AL COMUNITĂȚII TRANSPORTURILOR

               D/2017/1/MC-TC din … 2017: privind sediul Secretariatului permanent al Comunității transporturilor

               CONSILIUL MINISTERIAL AL COMUNITĂȚII TRANSPORTURILOR,

               având în vedere Tratatul de instituire a Comunității transporturilor, în special articolul 21 litera (d),

               DECIDE:

               Articol unic

               Secretariatul permanent al Comunității transporturilor are sediul la Belgrad.

               Adoptat la [Bruxelles], … 2017.

               Pentru Consiliul ministerial

               ……………………………


               COMISIA EUROPEANĂ
            Bruxelles, 6.11.2017
            COM(2017) 641 final
            2017/0283(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește Decizia 1/2017 de modificare a apendicelui 6 din anexa 11 la acord

               EXPUNERE DE MOTIVE

               1.CONTEXTUL PROPUNERII

               ·Motivele și obiectivele propunerii de decizie

               Acordul dintre Comunitatea Europeană și Confederația Elvețiană privind comerțul cu produse agricole (denumit în continuare: „Acordul agricol”) a intrat în vigoare la 1 iunie 2002.

               Elveția a beneficiat de mai multe perioade temporare succesive în cursul cărora a avut posibilitatea de derogare în ceea ce privește examenul de depistare a prezenței Trichinella în carcasele și carnea provenind de la porcii domestici pentru îngrășare și sacrificare din abatoarele cu capacitate mică. De peste cincizeci de ani, nu a mai fost detectat niciun caz de Trichinella în Elveția. În plus, Elveția dispune de un program de detectare funcțional și își ia angajamentul de a supune întotdeauna carnea de porcine domestice introdusă pe piață în Uniunea Europeană unei examinări privind detectarea prezenței Trichinella în carcasele și carnea provenind de la porcii domestici. Prin urmare, este posibil să se pună capăt naturii temporare a derogării.

               În consecință, este necesară adaptarea dispozițiilor apendicelui 6 din anexa 11 la Acordul agricol.

               Articolul 19 alineatul (1) din anexa 11 la Acordul agricol instituie un Comitet mixt veterinar, compus din reprezentanți ai părților. Acesta are sarcina de a examina orice chestiune referitoare la anexa menționată și la punerea în aplicare a acesteia și de a-și asuma atribuțiile prevăzute în anexă. Comitetul mixt veterinar dispune de putere de decizie în special în cazurile care sunt prevăzute în anexa 11. Articolul 19 alineatul (3) din anexa 11 la Acordul agricol autorizează Comitetul mixt veterinar să modifice apendicele din anexa menționată mai sus, în special în scopul de a le adapta și a le actualiza.

               Decizia 1/2017 a Comitetului mixt veterinar se publică în Jurnalul Oficial al Uniunii Europene.

               ·Coerența cu dispozițiile existente în domeniul de politică

               Prezenta propunere de derogare este coerentă cu măsurile de flexibilitate care pot fi luate de statele membre pentru unitățile din sectorul alimentar situate în regiuni supuse unor constrângeri geografice specifice, cu condiția ca aceste măsuri să nu afecteze siguranța produsului final. Propunerea este, de asemenea, coerentă cu avizul științific emis la 3 octombrie 2011 de către Autoritatea Europeană pentru Siguranța Alimentară (EFSA) cu privire la riscurile pentru sănătatea publică care trebuie să fie luate în considerare atunci când se efectuează inspecții ale cărnii de porc
                  1
               , precum și cu Regulamentul de punere în aplicare (UE) 2015/1375 al Comisiei din 10 august 2015 de stabilire a normelor specifice aplicabile controalelor oficiale privind prezența Trichinella în carne.

               ·Coerența cu alte politici ale Uniunii

               Acordul dintre Comunitatea Europeană și Confederația Elvețiană privind comerțul cu produse agricole intră în contextul general al politicii comerciale a UE și este în favoarea UE, deoarece UE este un exportator net de produse agricole în Elveția. Balanța comercială a UE cu Elveția s-a îmbunătățit semnificativ de la intrarea în vigoare a prezentului acord.

               2.TEMEI JURIDIC, SUBSIDIARITATE ȘI PROPORȚIONALITATE

               ·Temei juridic

               Temeiul juridic al deciziei este articolul 207 alineatul (4) din Tratatul privind funcționarea Uniunii Europene, coroborat cu articolul 218 alineatul (9).

               ·Alegerea instrumentului

               Uniunea trebuie să decidă poziția pe care o va adopta în cadrul Comitetului mixt veterinar cu privire la adoptarea modificărilor necesare la anexa 11. În conformitate cu articolul 5 alineatul (2) primul paragraf din Decizia 2002/309/CE, Euratom, poziția Uniunii este adoptată de către Consiliu, pe baza unei propuneri a Comisiei.

               3.IMPLICAȚIILE BUGETARE

               Prezenta decizie nu va avea nicio implicație asupra bugetului UE. Caracterul permanent al derogării se referă numai la punerea în aplicare în Elveția a anumitor controale ale cărnii de porc destinate exclusiv pieței elvețiene.

               2017/0283 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește Decizia 1/2017 de modificare a apendicelui 6 din anexa 11 la acord

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul dintre Comunitatea Europeană și Confederația Elvețiană privind comerțul cu produse agricole
                  2
                (denumit în continuare „Acordul agricol”) a intrat în vigoare la 1 iunie 2002.

               (2)În conformitate cu articolul 19 alineatul (1) din anexa 11 la Acordul agricol, Comitetului mixt veterinar îi revine sarcina de a examina orice chestiune referitoare la anexa respectivă și la punerea în aplicare a acesteia și de a-și asuma atribuțiile prevăzute în aceasta. Articolul 19 alineatul (3) din anexa respectivă autorizează Comitetul mixt veterinar să modifice apendicele din anexa 11, în special în scopul de a le adapta și actualiza.

               (3)Articolul 5 alineatul (2) primul paragraf din Decizia 2002/309/CE, Euratom a Consiliului și a Comisiei
                  3
                prevede că poziția pe care Comunitatea urmează să o adopte în cadrul Comitetului mixt pentru agricultură și al Comitetului mixt veterinar este determinată de către Consiliu, pe baza unei propuneri a Comisiei.

               (4)Uniunea Europeană ar trebui să decidă cu privire la poziția pe care o va adopta în cadrul Comitetului mixt veterinar în ceea ce privește adoptarea modificărilor necesare.

               (5)Decizia nr. 1/2017 a Comitetului mixt veterinar instituit prin Acordul agricol (denumită în continuare „Decizia nr. 1/2017 a Comitetului mixt veterinar”) ar trebui să intre în vigoare la data adoptării.

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii Europene în cadrul Comitetului mixt veterinar instituit prin articolul 19 alineatul (1) din anexa 11 la Acordul agricol, în ceea ce privește modificarea apendicelui 6 din anexa 11, se bazează pe proiectul de decizie a Comitetului mixt veterinar atașat la prezenta decizie.

               Articolul 2

               Prezenta decizie intră în vigoare în ziua următoare datei adoptării.

               Adoptată la Bruxelles,

                     Pentru Consiliu

                     Președintele

                     (1)
                  EFSA Journal 2011; 9(10):2351 [198 p.], publicat la 3 octombrie 2011.

                     (2)
                  JO L 114, 30.4.2002, p. 132.

                     (3)
                  JO L 114, 30.4.2002, p. 1.

    ---documentbreak---

               COMISIA EUROPEANĂ
            Bruxelles, 6.11.2017
            COM(2017) 641 final
            ANEXĂ
            la
            DECIZIA CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole, în ceea ce privește Decizia 1/2017 de modificare a apendicelui 6 din anexa 11 la acord

               ANEXĂ

               P R O I E C T

               DECIZIA 1/2017 A COMITETULUI MIXT VETERINAR
               INSTITUIT PRIN ACORDUL DINTRE COMUNITATEA EUROPEANĂ
               ȘI CONFEDERAȚIA ELVEȚIANĂ
               PRIVIND COMERȚUL CU PRODUSE AGRICOLE

               din...

               cu privire la modificarea apendicelui 6 din anexa 11 la acord

               COMITETUL MIXT VETERINAR,

               având în vedere Acordul dintre Comunitatea Europeană și Confederația Elvețiană privind comerțul cu produse agricole
                  1
               , în special articolul 19 alineatul (3) din anexa 11,

               întrucât:

               (1)Acordul dintre Comunitatea Europeană și Confederația Elvețiană privind comerțul cu produse agricole (denumit în continuare „Acordul agricol”) a intrat în vigoare la 1 iunie 2002.

               (2)În conformitate cu articolul 19 alineatul (1) din anexa 11 la Acordul agricol, Comitetul mixt veterinar instituit prin Acordul agricol (denumit în continuare „Comitetul mixt veterinar”) are sarcina de a examina orice chestiune referitoare la anexa respectivă și la punerea în aplicare a acesteia și de a-și asuma atribuțiile prevăzute în aceasta. Articolul 19 alineatul (3) din anexa respectivă abilitează Comitetul mixt veterinar să modifice apendicele din aceasta, în special în scopul de a le adapta și actualiza.

               (3)Decizia nr. 2/2003 a Comitetului mixt veterinar
                  2
                a modificat apendicele 1, 2, 3, 4, 5, 6 și 11 din anexa 11 la Acordul agricol pentru prima dată.

               (4)Decizia nr. 1/2015 a Comitetului mixt veterinar
                  3
                a modificat ultima dată apendicele 1, 2, 3, 5, 6, 7, 10 și 11 din anexa 11 la Acordul agricol.

               (5)Elveția a beneficiat de mai multe perioade temporare succesive în cursul cărora a avut posibilitatea de derogare în ceea ce privește examenul de depistare a prezenței Trichinella în carcasele și carnea provenind de la porcii domestici pentru îngrășare și sacrificare din abatoarele cu capacitate mică. În Elveția, de peste cincizeci de ani, nu a mai fost detectat niciun caz de Trichinella. În plus, Elveția dispune de un program de detectare funcțional și își ia angajamentul de a supune întotdeauna carnea de porcine domestice introdusă pe piață în Uniunea Europeană unei examinări privind detectarea prezenței Trichinella în carcasele și carnea provenind de la porcii domestici. Prin urmare, este posibil să se pună capăt caracterului temporar al derogării.

               (6)Prezenta decizie ar trebui să intre în vigoare la data adoptării.

               (7)Apendicele 6 din anexa 11 la Acordul agricol ar trebui modificat în consecință,

               ADOPTĂ PREZENTA DECIZIE:

               Articolul 1

               Punctele 4, 5 și 6 din capitolul „Condiții speciale” din apendicele 6 la anexa 11 la Acordul agricol se înlocuiesc cu următorul text: după cum urmează:

               4)Autoritățile elvețiene își iau angajamentul de a supune întotdeauna carcasele și carnea provenind de la porcii domestici introduse pe piață în Uniunea Europeană unei examinări privind detectarea prezenței Trichinella în carcasele și carnea provenind de la porcine domestice.

               5)Elveția utilizează metodele de depistare descrise în capitolele I și II din anexa I la Regulamentul (CE) nr. 2075/2005 în cadrul examenelor care vizează depistarea prezenței Trichinella. Aceasta nu utilizează însă metoda de examen trichinoscopic descrisă în capitolul III din anexa I la Regulamentul (CE) nr. 2075/2005.

               6)În temeiul articolului 8 alineatul (3) din Ordonanța DFI din 23 noiembrie 2005 privind igiena în momentul sacrificării animalelor (OHyAb; RS 817.190.1) și al articolului 9 alineatul (8) din Ordonanța DFI din 23 noiembrie 2005 privind produsele alimentare de origine animală (RS 817.022.108), carcasele și carnea provenind de la porcii domestici pentru îngrășare și sacrificare, precum și preparatele din carne, produsele pe bază de carne și produsele transformate pe bază de carne care nu sunt destinate pieței Uniunii Europene poartă o marcă de sănătate specială în conformitate cu modelul definit la ultimul alineat din anexa 9 la Ordonanța DFI din 23 noiembrie 2005 privind igiena în momentul sacrificării animalelor.

               Aceste produse nu pot face obiectul comerțului cu statele membre ale Uniunii Europene în conformitate cu dispozițiile articolului 9a din Ordonanța DFI din 23 noiembrie 2005 privind produsele alimentare de origine animală.

               Punctul 7) se elimină.

               Articolul 2

               Prezenta decizie, redactată în dublu exemplar, este semnată de copreședinți sau de alte persoane autorizate să acționeze în numele părților la Acordul agricol.

               Articolul 3

               Prezenta decizie intră în vigoare la data adoptării.

               Adoptată la Bruxelles,

               Pentru Uniunea Europeană,
                     Pentru Confederația Elvețiană

               Șeful delegației
                     Șeful delegației

                     (1)
                  JO L 114, 30.4.2002, p. 132.

                     (2)
                  Decizia nr. 2/2003 a Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole din 25 noiembrie 2003 privind modificarea apendicelor 1, 2, 3, 4, 5, 6 și 11 din anexa 11 la acord (2004/78/CE) (JO L 23, 28.1.2004, p. 27).

                     (3)
                  Decizia nr. 1/2015 a Comitetului mixt veterinar instituit prin Acordul dintre Comunitatea Europeană și Confederația Elvețiană privind comerțul cu produse agricole din 17 decembrie 2015 cu privire la modificarea apendicelor 1, 2, 3, 5, 6 , 7, 10 și 11 din anexa 11 la acord (2015/2367/UE) (JO L 337, 23.12.2015, p. 128).


               COMISIA EUROPEANĂ
            Bruxelles, 30.10.2017
            COM(2017) 628 final
            2017/0277(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, la cea de a treizeci și șaptea reuniune a Comitetului permanent al Convenției privind conservarea vieții sălbatice și a habitatelor naturale din Europa, cu privire la modificarea anexei II la aceasta

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată, în numele Uniunii, în vederea celei de a treizeci și șaptea reuniuni anuale a Comitetului permanent al Convenției privind conservarea vieții sălbatice și a habitatelor naturale din Europa, care se va desfășura în Franța, la Strasbourg, în perioada 5-8 decembrie 2017, în ceea ce privește adoptarea preconizată a unei decizii cu privire modificarea anexei II la convenție.

               2.Context

               2.1.Convenția privind conservarea vieții sălbatice și a habitatelor naturale din Europa

               Convenția din 1979 privind conservarea vieții sălbatice și a habitatelor naturale din Europa (Convenția de la Berna) (denumită, în continuare, „acordul”) are ca obiect conservarea florei și faunei sălbatice din Europa și a habitatelor lor naturale, în special a celor pentru a căror conservare este necesară cooperarea mai multor state. Convenția reprezintă un tratat interguvernamental, încheiat sub egida Consiliului Europei. Acordul a intrat în vigoare la 1 iunie 1982. Comunitatea Europeană este parte contractantă la acest acord începând de la 1 septembrie 1982
                  1
               . În prezent sunt 51 de părți contractante la acord, inclusiv toate statele membre ale UE.

               2.2.Comitetul permanent

               Comitetul permanent este organul de decizie al convenției, având competența de a evalua starea de conservare a speciilor și, prin urmare, de a revizui lista acestora din anexele la convenție. Funcțiile sale sunt enumerate la articolele 13-15 din acord. Comitetul se reunește cel puțin odată la doi ani și atunci când majoritatea părților contractante formulează o astfel de cerere. A devenit un lucru obișnuit pentru Comitetul permanent să se întâlnească în fiecare an.

               Mandatul pentru poziția Uniunii în ceea ce privește modificările anexelor este dat printr-o decizie a Consiliului, pe baza unei propuneri a Comisiei. Pozițiile comune ale UE privind alte proiecte de decizii și rezoluții sunt convenite în cadrul reuniunilor anterioare ale grupului de lucru competent din cadrul Consiliului sau în cadrul unor reuniuni de coordonare ale UE de la fața locului.

               2.3.Actul avut în vedere de Comitetul permanent

               În perioada 5-8 decembrie 2017, la cea de a treizeci și șaptea reuniune anuală a Comitetului permanent al acordului, care se va desfășura în Franța, la Strasbourg, urmează să se adopte o decizie cu privire la o modificare a anexei II la acord („actul avut în vedere”).

               În conformitate cu articolul 17 din acord, o modificare a anexelor se adoptă cu o majoritate de două treimi din părțile contractante. Modificarea intră în vigoare pentru toate părțile, în afară de părțile contractante care au notificat obiecții (rezerve) în cursul reuniunii Comitetului permanent, în termen de trei luni de la adoptarea de către Comitetul permanent, cu excepția cazului în care o treime din părțile contractante au notificat obiecții.

               Actul avut în vedere are drept scop modificarea anexei II la acord, în conformitate cu prevederile articolului 17 din acesta.

               Actul avut în vedere devine obligatoriu pentru părțile contractante în conformitate cu articolul 6 din acord, care prevede că toate părțile contractante iau măsurile legislative și administrative adecvate și necesare pentru a asigura conservarea în special a speciilor de faună sălbatică enumerate în anexa II.

               3.Poziția care urmează să fie adoptată în numele Uniunii

               Comitetul permanent este un organism instituit prin acord. Cea de a treizeci și șaptea reuniune a Comitetului permanent la acord va avea loc în Franța, la Strasbourg, în perioada 5-8 decembrie 2017.

               Republica Albania a înaintat o propunere de modificare a anexei II la acord în sensul includerii râsului balcanic, Lynx lynx spp. balcanicus, o subspecie a râsului eurasiatic, Lynx lynx, care este deja inclus în anexa III la acord (specii protejate de faună sălbatică).

               Uniunea ar trebui să sprijine propunerea deoarece aceasta este fundamentată științific și corespunde angajamentului Uniunii în domeniul cooperării internaționale pentru protecția biodiversității.

               Prin urmare, Consiliul ar trebui să ia o decizie pentru a stabili poziția care urmează să fie adoptată, în numele Uniunii, în vederea celei de a treizeci și șaptea reuniuni a Comitetului permanent, cu privire la propunerea de modificare.

               Propunerea de modificare nu va impune o schimbare în legislația în vigoare a Uniunii.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede ca stabilirea „pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului” să facă obiectul unei decizii.

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  2
               .

               4.1.2.Aplicarea la cazul de față

               Comitetul permanent este un organism instituit prin acord. Cea de a treizeci și șaptea reuniune anuală a Comitetului permanent al Convenției va avea loc în Franța, la Strasbourg, în perioada 5-8 decembrie 2017.

               Decizia pe care Comitetul permanent este invitat să o adopte este un act cu efecte juridice. Actul avut în vedere va avea caracter obligatoriu în temeiul dreptului internațional în conformitate cu articolul 6 din convenție pentru a asigura protecția specială a speciilor de faună sălbatică enumerate în anexa II. Actul avut în vedere nu modifică și nu completează cadrul instituțional al acordului.

               Temeiul juridic procedural al deciziei propuse este, prin urmare, articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul de față

               Obiectivul principal și conținutul actului avut în vedere se referă la mediu.

               Temeiul juridic material al deciziei propuse este, prin urmare, articolul 192 alineatul (1).

               4.3.Concluzie

               Temeiul juridic al deciziei propuse ar trebui să fie articolul 192 alineatul (1) din TFUE, coroborat cu articolul 218 alineatul (9) din TFUE.

               2017/0277 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, la cea de a treizeci și șaptea reuniune a Comitetului permanent al Convenției privind conservarea vieții sălbatice și a habitatelor naturale din Europa, cu privire la modificarea anexei II la aceasta

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția privind conservarea vieții sălbatice și a habitatelor naturale din Europa (Convenția de la Berna) (denumită în continuare „acordul”) a fost încheiată de către Uniune prin Decizia 82/72/CEE a Consiliului
                  3
                și a intrat în vigoare la 1 iunie 1982. Acest acord are drept obiectiv conservarea florei și faunei sălbatice din Europa și a habitatelor lor naturale, în special a celor pentru a căror conservare este necesară cooperarea mai multor state. Convenția reprezintă un tratat interguvernamental, încheiat sub egida Consiliului Europei.

               (2)În temeiul articolului 17 din acord, Comitetul permanent poate adopta o decizie de modificare a anexelor la acord.

               (3)În cursul celei de a treizeci și șaptea reuniuni, care se va desfășura în perioada 5-8 decembrie 2017, Comitetul permanent urmează să adopte o decizie de modificare a anexei II la acord.

               (4)Este indicat să se stabilească poziția care urmează să fie adoptată, în numele Uniunii, în cadrul Comitetului permanent, întrucât decizia va avea caracter obligatoriu pentru Uniune.

               (5)Uniunea ar trebui să sprijine propunerea privind adăugarea, în anexa II la acord, a râsului balcanic, Lynx lynx spp. balcanicus,, o subspecie a râsului eurasiatic, Lynx lynx, care este deja inclus în anexa III la acord, deoarece această decizie este fundamentată științific și corespunde angajamentului Uniunii în domeniul cooperării internaționale pentru protecția biodiversității, în conformitate cu articolul 5 din Convenția ONU privind diversitatea biologică și cu deciziile luate de Conferința părților la convenția respectivă, în special în ceea ce privește obiectivul global, convenit la cea de a zecea reuniune, de a se preveni, până în 2020, extincția speciilor amenințate cunoscute și de a se îmbunătăți și susține starea de conservare a acestora, îndeosebi a celor a căror deteriorare este cea mai accentuată.

               (6)Râsul eurasiatic, Lynx lynx, este deja inclus în anexa II și în anexa IV la Directiva 92/43/CEE a Consiliului
                  4
               , așadar adăugarea subspeciei râsul balcanic, Lynx lynx spp. balcanicus, în anexa II la acord nu ar necesita nicio modificare a dreptului Uniunii,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, la cea de a treizeci și șaptea reuniune a Comitetului permanent al Convenției privind conservarea vieții sălbatice și a habitatelor naturale din Europa este de a susține adăugarea Lynx lynx spp. balcanicus la anexa II la convenție.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)
                  DECIZIA 82/72/CEE A CONSILIULUI din 3 decembrie 1981 privind încheierea Convenției privind conservarea vieții sălbatice și a habitatelor naturale din Europa (JO L 38, 10.2.1982, p. 1).

                     (2)
                  Cauza C-399/12, Germania/Consiliul (OIV), ECLI:EU:C:2014:2258, punctele 61-64.

                     (3)
                  JO L 38, 10.2.1982, p. 1.

                     (4)
                  Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).


               COMISIA EUROPEANĂ
            Bruxelles, 6.11.2017
            COM(2017) 644 final
            2017/0286(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului ambasadorilor ACP-UE cu privire la punerea în aplicare a articolului 68 din Acordul de parteneriat ACP-UE

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii în cadrul Comitetului ambasadorilor ACP-UE cu privire la adoptarea preconizată a unei decizii a Comitetului Ambasadorilor ACP-UE referitoare la punerea în aplicare a articolului 68 din Acordul de parteneriat ACP-UE.

               2.Contextul propunerii

               2.1.Acordul de parteneriat ACP-UE („Acordul de la Cotonou”)

               Acordul de parteneriat ACP-UE
                  1
                (denumit, în continuare, „acordul”) are ca obiectiv instituirea unei asocieri între Uniunea Europeană și statele ACP. Acordul a intrat în vigoare la 1.4.2003.

               Articolul 100 din Acordul de parteneriat ACP-UE prevede că anexele Ia, Ib, II, III, IV și VI pot fi revizuite, corectate și/sau modificate de către Consiliul de miniștri ACP-UE, pe baza unei recomandări din partea Comitetului ACP-UE de cooperare pentru finanțarea dezvoltării.

               În conformitate cu articolul 15 alineatul (4) din Acordul de parteneriat ACP-UE, Consiliul de miniștri ACP-UE poate delega competențe Comitetului ambasadorilor ACP-UE.

                La reuniunea Consiliului ministerial comun din 6 mai 2017 de la Dakar, Consiliul de miniștri ACP-UE a decis să delege competențe Comitetului ambasadorilor ACP-UE în vederea luării, până la 31 decembrie 2017, a unei decizii privind punerea în aplicare a articolului 68 din Acordul de parteneriat ACP-UE.

               2.2.Comitetul ambasadorilor ACP-UE

               Comitetul ambasadorilor ACP-UE poate lua decizii obligatorii din punct de vedere juridic pentru părți. Din Comitetul ambasadorilor fac parte, pe de o parte, reprezentanții permanenți ai statelor membre ale Uniunii Europene și un reprezentant al Comisiei și, pe de altă parte, șefii misiunilor fiecărei țări ACP pe lângă Uniunea Europeană. Președinția Comitetului ambasadorilor este deținută alternativ de către reprezentantul permanent al unui stat membru desemnat de Comunitate și, respectiv, de către șeful uneia dintre misiunile țărilor ACP, desemnat de țările ACP. Comitetul asistă Consiliul de miniștri în îndeplinirea sarcinilor sale și execută orice mandat care îi este încredințat de Consiliu. În acest context, Comitetul monitorizează aplicarea prezentului acord, precum și progresele realizate în vederea atingerii obiectivelor definite în acesta. Comitetul ambasadorilor se reunește la intervale regulate, în special pentru a pregăti sesiunile Consiliului, și ori de câte ori este necesar.

               2.3.Actul preconizat al Comitetului ambasadorilor ACP-UE

               Comitetul ambasadorilor ACP-UE trebuie să adopte, până la 31.12.2017, o decizie privind punerea în aplicare a articolului 68 din Acordul de parteneriat ACP-UE (denumită, în continuare, „actul preconizat”).

               Decizia urmează să se aplice capitolului 3 din anexa II și are drept obiectiv îmbunătățirea funcționării sistemului de finanțare a sprijinului în caz de șocuri exogene.

               Actul preconizat va deveni obligatoriu pentru părți în conformitate cu articolul 15 alineatul (3) din acord, conform căruia Consiliul de miniștri ACP-UE „poate adopta decizii obligatorii pentru părți”, precum și cu articolul 15 alineatul (4) din acord, conform căruia „Consiliul de miniștri poate să delege competențe Comitetului ambasadorilor.”.

               3.Poziția care urmează să fie adoptată în numele Uniunii

               În conformitate cu articolul 68 din Acordul de parteneriat ACP-UE, „părțile recunosc că instabilitatea macroeconomică rezultată din șocurile exogene poate aduce prejudicii dezvoltării țărilor ACP și poate compromite realizarea obiectivelor lor de dezvoltare. De aceea, se instituie un sistem de sprijin suplimentar în cadrul financiar multianual de cooperare în temeiul prezentului acord pentru a atenua efectele adverse pe termen scurt ale șocurilor exogene, inclusiv efectele asupra veniturilor din export.”

               În capitolul 3 din anexa II la Acordul de parteneriat ACP-UE se stabilesc termenii și condițiile de finanțare a fluctuațiilor pe termen scurt ale încasărilor din export (FLEX). Anexa respectivă a fost modificată prin Decizia 1/2008 a Consiliului ACP-CE din 13.6.2008
                  2
               .

               Țările în curs de dezvoltare sunt supuse unor șocuri exogene adverse importante și recurente, care cauzează pierderi abrupte de producție și bunăstare pe termen scurt, precum și încetinirea creșterii economice pe perioade prelungite, nu doar legate de fluctuațiile veniturilor din export. Aceste șocuri exogene pot fi legate de evoluțiile economice la nivel mondial, în special de încetinirea creșterii economice globale, precum și de dezastre naturale.

               Pe baza experienței FLEX, inclusiv în ceea ce privește finanțarea specifică după criza economică și financiară mondială din 2008 (V-FLEX, mecanismul FLEX pentru vulnerabilitate), și în conformitate cu Acordul de parteneriat ACP-UE, a fost dezvoltată o nouă abordare în vederea sprijinirii țărilor pentru a absorbi șocuri cu impact macroeconomic, abordare care ia totodată în considerare spațiul fiscal și capacitatea macroeconomică a guvernelor de a răspunde șocurilor exogene.

               Tratarea armonizată a solicitărilor în cadrul unui pachet financiar unic pentru nevoi neprevăzute ar asigura, astfel, cel mai bine flexibilitatea necesară pentru a adapta răspunsul Comisiei de la caz la caz. S-a ajuns la un acord cu partea ACP cu privire la acoperirea sprijinului în caz de șocuri macroeconomice, în cadrul pachetului financiar al celui de al 11-lea FED.

               Obiectivul actului preconizat este, deci, acela de a furniza, anumitor țări ACP, sprijin în caz de șocuri exogene, în conformitate cu prevederile articolului 68 din Acordul de parteneriat ACP-UE . Acest sprijin trebuie să provină din pachetul unic destinat nevoilor neprevăzute.

               Pentru punerea în aplicare a noii abordări descrise mai sus, este necesară adoptarea unei decizii obligatorii din punct de vedere juridic a organismelor decizionale instituite în temeiul Acordului de la Cotonou.

               Consiliul de miniștri ACP-UE a decis la 5 mai 2017 că propunerea de acordare de sprijin în caz de șocuri exogene, în conformitate cu articolul 68 din Acordul de parteneriat ACP-UE, se va acoperi din pachetul destinat nevoilor neprevăzute și a delegat competențe Comitetului ambasadorilor ACP-UE pentru a adopta, până la 31 decembrie 2017, o decizie care urmează să se aplice capitolului 3 din anexa II la Acordul de parteneriat ACP-UE.

               Prin urmare, Comisia propune Consiliului adoptarea prezentei decizii.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea luării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  3
               .

               4.1.2.Aplicarea în speță

               Comitetul ambasadorilor ACP-UE este un organism instituit printr-un acord, și anume Acordul de la Cotonou.

               Actul pe care Comitetul ambasadorilor ACP-UE este invitat să îl adopte constituie un act cu efecte juridice. Actul preconizat va fi obligatoriu în temeiul dreptului internațional, în conformitate cu articolul 15 alineatele (3) și (4) din Acordul de la Cotonou.

               Actul preconizat nu modifică și nici nu completează cadrul instituțional al acordului.

               Temeiul juridic procedural al propunerii de decizie este, prin urmare, articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului preconizat cu privire la care se adoptă o poziție în numele Uniunii. În cazul în care actul preconizat urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal și celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se bazeze pe un singur temei juridic material, respectiv pe cel impus de obiectivul sau de elementul principal sau predominant.

               4.2.2.Aplicarea în speță

               Obiectivul principal și conținutul actului preconizat sunt legate de „cooperarea pentru dezvoltare”. Temeiul juridic material al propunerii de decizie este, prin urmare, articolul 209 alineatul (2) din TFUE.

               4.3.Concluzie

               Temeiul juridic al propunerii de decizie ar trebui să fie articolul 209 alineatul (2) din TFUE coroborat cu articolul 218 alineatul (9) din TFUE.

               5.Publicarea actului preconizat

               Întrucât actul Comitetului ambasadorilor ACP-UE se va aplica anexei II la Acordul de la Cotonou, este indicat ca acesta să fie publicat în Jurnalul Oficial al Uniunii Europene după adoptarea sa.

               2017/0286 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului ambasadorilor ACP-UE cu privire la punerea în aplicare a articolului 68 din Acordul de parteneriat ACP-UE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 209 alineatul (2) coroborat cu articolul 218 alineatul (9),

               având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, (denumit în continuare „Acordul de parteneriat ACP-UE”)
                  4
               ,

               având în vedere propunerea Comisiei Europene,

               întrucât:

               (1)Acordul de parteneriat dintre membrii grupului statelor din Africa, Zona Caraibilor și Pacific („ACP”), pe de o parte, și Comunitatea Europeană și statele membre ale acesteia, pe de altă parte (denumit în continuare „Acordul de parteneriat ACP-UE”), a fost semnat la Cotonou la 23 iunie 2000. Acordul de parteneriat ACP-UE a intrat în vigoare la 1 aprilie 2003.

               (2)În conformitate cu articolul 100 din Acordul de parteneriat ACP-UE, anexele Ia, Ib, II, III, IV și VI pot fi revizuite, corectate și/sau modificate de către Consiliul de miniștri ACP-UE, pe baza unei recomandări din partea Comitetului ACP-UE de cooperare pentru finanțarea dezvoltării.

               (3)În conformitate cu articolul 15 alineatul (4) din Acordul de parteneriat ACP-UE, Consiliul de miniștri ACP-UE poate delega competențe Comitetului ambasadorilor ACP-UE.

               (4)La reuniunea Consiliului ministerial comun din 6 mai 2017 de la Dakar, Consiliul de miniștri ACP-UE a decis să delege competențe Comitetului ambasadorilor ACP-UE în vederea luării, până la 31 decembrie 2017, a unei decizii privind punerea în aplicare a articolului 68 din Acordul de parteneriat ACP-UE.

               (5)Este indicat să se stabilească poziția care urmează să fie adoptată, în numele Uniunii, în cadrul Comitetului Ambasadorilor ACP-UE, întrucât decizia respectivă va fi obligatorie pentru Uniune.

               (6)Decizia urmează să se aplice capitolului 3 din anexa II la Acordul de parteneriat ACPUE și are drept obiectiv îmbunătățirea mecanismului de finanțare a sprijinului acordat în caz de șocuri exogene.

               ADOPTĂ PREZENTA DECIZIE:

               Articolul 1

               1.Poziția care urmează să fie adoptată, în numele Uniunii, în cadrul Comitetului ambasadorilor ACP-UE cu privire la punerea în aplicare a articolului 68 din Acordul de parteneriat ACP-UE se bazează pe proiectul de act al Comitetului ambasadorilor ACP-UE, atașat la prezenta decizie.

               2. Reprezentanții Uniunii în Comitetul ambasadorilor ACP-UE pot conveni asupra unor modificări minore ale proiectului de decizie, fără a fi necesară o altă decizie a Consiliului.

               Articolul 2

               După adoptare, decizia Comitetului ambasadorilor ACP-UE se publică în Jurnalul Oficial al Uniunii Europene.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)
                  Decizia Consiliului din 19 decembrie 2002 privind încheierea Acordului de parteneriat dintre statele din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 65, 8.3.2003, p.27).

                     (2)
                  JO L 171, 1.7.2008, p. 63.

                     (3)
                  Hotărârea Curții de Justiție din 7 octombrie 2014, Germania/Consiliul, cauza C-399/12, ECLI:EU:C:2014:2258, punctele 61-64.

                     (4)
                  Acord (JO L 317, 15.12.2000, p. 3) modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).

    ---documentbreak---

               COMISIA EUROPEANĂ
            Bruxelles,6.11.2017
            COM(2017) 644 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului ambasadorilor ACP-UE cu privire la punerea în aplicare a articolului 68 din Acordul de parteneriat ACP-UE

               ANEXĂ

               DECIZIA NR. …/2017

               A COMITETULUI AMBASADORILOR ACP-UE

               din ../../2017

               privind punerea în aplicare a articolului 68 din Acordul de parteneriat ACP-UE

               COMITETUL AMBASADORILOR ACP-UE,

               având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte
                  1
                (denumit în continuare „Acordul de parteneriat ACP-UE”), în special articolul 100 coroborat cu articolul 15 alineatul (4) și cu articolul 16 alineatul (2);

               întrucât:

               (1)Articolul 68 din Acordul de parteneriat ACP-UE prevede că trebuie pus în aplicare un mecanism de sprijin suplimentar pentru a atenua efectele adverse pe termen scurt cauzate de șocurile exogene care afectează economia statelor ACP. La alineatul (4) al acestui articol se prevede că modalitățile mecanismului de sprijin sunt stabilite în anexa II la acord.

               (2)Mecanismul, astfel cum este definit în prezent în anexa II la Acordul de parteneriat ACP-UE, trebuie adaptat pentru a reflecta nevoile părților și pentru a asigura flexibilitatea și rapiditatea furnizării de asistență.

               (3)Articolul 100 din Acordul de parteneriat ACP-UE prevede că anexele Ia, Ib, II, IV și VI la acesta pot fi revizuite, corectate și/sau modificate de către Consiliul de miniștri ACP-UE, pe baza unei recomandări din partea Comitetului ACP-UE de cooperare pentru finanțarea dezvoltării.

               (4)În conformitate cu articolul 15 alineatul (4) din Acordul de parteneriat ACP-UE, Consiliul de miniștri ACP-UE poate delega competențe Comitetului ambasadorilor ACP-UE.

               (5)În conformitate cu articolul 16 alineatul (2) din Acordul de parteneriat ACP-UE, Comitetul ambasadorilor ACP-UE execută orice mandat care îi este încredințat de către Consiliu.

               (6)În cadrul reuniunii din 5 mai 2017, Consiliul de miniștri ACP-UE a mandatat Comitetul ambasadorilor ACP-UE să adopte o decizie privind punerea în aplicare a articolului 68 din Acordul de parteneriat ACP-UE, referitoare la șocurile exogene și de modificare a capitolului 3 din anexa II.

               (7)Comitetul ambasadorilor ACP-UE ar trebui să adopte prezenta decizie,

               DECIDE:

               Articolul 1

               Sprijinul financiar pentru țările ACP în caz de instabilitate economică rezultată din șocuri exogene, prevăzut la articolul 68 din Acordul de parteneriat ACP-UE (denumit în continuare „acordul”), este reglementat prin prezenta decizie.

               Articolul 2

               1.În scopul atenuării efectelor adverse pe termen scurt rezultate din șocuri exogene, inclusiv a efectelor asupra veniturilor din export, și al protejării reformelor și politicilor socioeconomice afectate de scăderea veniturilor, poate fi mobilizat un sprijin financiar suplimentar din rezerva pentru nevoi neprevăzute a celui de al 11-lea Fond European de Dezvoltare,.

               2.Țările ACP afectate de șocuri exogene adresează Comisiei Europene o cerere de sprijin financiar în acest scop, care va fi examinată în lumina unei abordări de la caz la caz, în funcție de nevoi, în cadrul financiar multianual de cooperare în temeiul acordului.

               3.Asistența se administrează și se pune în aplicare în conformitate cu proceduri care permit intervenții rapide, flexibile și eficace. Comisia Europeană va prezenta periodic un raport Comitetului ACP-UE de cooperare pentru finanțarea dezvoltării.

               Articolul 3

               Părțile contractante la acord, Comisia Europeană și Secretariatul ACP sunt informate cu privire la modalitățile practice de punere în aplicare a articolului 68.

               Articolul 4

               Capitolul 3 din anexa II la Acordul de parteneriat ACP-UE se aplică în conformitate cu prezenta decizie.

               Articolul 5

               Prezenta decizie intră în vigoare la data adoptării.

               Adoptată la […],[…]

                     Pentru Comitetul ambasadorilor ACP-UE,

                     Președintele

                     (1)
                  Acord (JO L 317, 15.12.2000 p. 3) modificat prin acordul semnat la Luxemburg la 25 iunie 2005 (JO L 209, 11.8.2005, p. 27) și prin acordul semnat la Ouagadougou la 22 iunie 2010 (JO L 287, 4.11.2010, p. 3).


               COMISIA EUROPEANĂ
            Bruxelles, 6.11.2017
            COM(2017) 638 final
            2017/0280(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea regulamentului de procedură al Comitetului mixt al SEE

               EXPUNERE DE MOTIVE

               1.CONTEXT

               •Temeiurile și obiectivele propunerii

               Cele două proiecte de decizii ale Comitetului mixt al SEE (anexate la Propunerea de decizie a Consiliului) vizează modificarea regulamentului de procedură al Comitetului mixt al SEE, pentru a include și limbile bulgară, română și croată.

               Primul Proiect de decizie a Comitetului mixt al SEE, prevăzut în anexa 1, se referă la limbile bulgară și română. În urma Acordului privind participarea Republicii Bulgaria și a României la Spațiul Economic European
                  1
               , semnat la 25 iulie 2007 la Bruxelles, articolul 129 alineatul (1) din Acordul privind SEE a fost modificat prin adăugarea limbilor bulgară și română la lista limbilor din Acordul privind SEE. Însă aceste două limbi ar trebui să fie adăugate, de asemenea, la lista limbilor din regulamentul de procedură al Comitetului mixt al SEE.

               Întrucât Acordul privind participarea Republicii Bulgaria și a României la Spațiul Economic European, semnat la 25 iulie 2007 la Bruxelles, a intrat deja în vigoare la 9 noiembrie 2011, prezenta Decizie a Comitetului mixt al SEE poate, prin urmare, să intre în vigoare de îndată ce va fi adoptată de către Comitetul SEE.

               Cel de al doilea Proiect de decizie a Comitetului mixt al SEE, prevăzut în anexa 2, se referă la limba croată. Acordul privind participarea Republicii Croația la Spațiul Economic European (denumit în continuare „Acordul privind extinderea SEE din anul 2014”), semnat la 11 aprilie 2014 la Bruxelles, prevede deja modificarea articolului 129 alineatul (1) din Acordul privind SEE prin adăugarea limbii croate la lista limbilor care figurează în Acordul privind SEE. Regulamentul de procedură al Comitetului mixt al SEE ar trebui, prin urmare, să fie modificat în consecință.

               Întrucât Acordul privind extinderea SEE din anul 2014 a fost aplicabil cu titlu provizoriu semnatarilor săi încă din 12 aprilie 2014, prezenta Decizie a Comitetului mixt al SEE trebuie să se aplice cu titlu provizoriu până la intrarea în vigoare a Acordului privind extinderea SEE din anul 2014.

               •Coerența cu dispozițiile deja existente în domeniul de politică vizat

               Nu se aplică.

               •Coerența cu alte domenii de politică a Uniunii

               Nu se aplică.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               În cooperare cu SEAE, Comisia prezintă proiectele de decizii ale Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta acest document în cel mai scurt timp în cadrul Comitetului mixt al SEE.

               •Subsidiaritatea (în cazul competențelor neexclusive)

               Nu se aplică.

               •Proporționalitatea

               Nu se aplică.

               •Alegerea instrumentului

               În conformitate cu articolul 98 din Acordul privind SEE, instrumentul ales este decizia Comitetului mixt al SEE. Comitetul mixt al SEE asigură punerea efectivă în aplicare a Acordului privind SEE și funcționarea acestuia. În acest sens, ia decizii în cazurile prevăzute de Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Obținerea și utilizarea expertizei

               Nu se aplică.

               •Evaluarea impactului

               Nu se aplică.

               4.IMPLICAȚII BUDGETARE

               Nu există implicații bugetare.

               5.ELEMENTE DIVERSE

               Nu se aplică.

               2017/0280 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE, cu privire la modificarea regulamentului de procedură al Comitetului mixt al SEE

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 338 alineatul (1), coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                (denumit în continuare „Acordul privind SEE”) a intrat în vigoare la 1 ianuarie 1994.

               (2)În urma Acordului privind participarea Republicii Bulgaria și a României la Spațiul Economic European
                  5
               , semnat la 25 iulie 2007 la Bruxelles, articolul 129 alineatul (1) din Acordul privind SEE a fost modificat prin adăugarea limbilor bulgară și română la lista limbilor din Acordul privind SEE.

               (3)Acordul privind participarea Republicii Croația la Spațiul Economic European
                  6
                (denumit în continuare „Acordul privind extinderea SEE din anul 2014”), semnat la 11 aprilie 2014 la Bruxelles, prevede modificarea articolului 129 alineatul (1) din Acordul privind SEE prin adăugarea limbii croate la lista limbilor care figurează în Acordul privind SEE.

               (4)Prin urmare, regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994
                  7
                și modificat prin Decizia nr. 24/2005 a Comitetului mixt al SEE din 8 februarie 2005
                  8
               , ar trebui să fie modificat în consecință.

               (5)Acordul privind extinderea SEE din anul 2014 a fost aplicabil cu titlu provizoriu semnatarilor săi încă din 12 aprilie 2014; Decizia corespunzătoare a Comitetului mixt al SEE ar trebui, prin urmare, să se aplice cu titlu provizoriu până la intrarea în vigoare a Acordului privind extinderea SEE din anul 2014.

               (6)În consecință, poziția Uniunii în cadrul Comitetului mixt al SEE ar trebui să se bazeze pe proiectele de decizii atașate,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificările propuse ale regulamentului de procedură al Comitetului mixt al SEE, se bazează pe proiectele de decizii ale Comitetului mixt al SEE anexate la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 221, 25.8.2007, p. 15.

                     (2)
                  JO L 305, 30.11.1994, p. 6-8.

                     (3)
                  JO L 305, 30.11.1994, p. 6.

                     (4)
                  JO L 1, 3.1.1994, p. 3.

                     (5)
                  JO L 221, 25.8.2007, p. 15.

                     (6)
                  JO L ...

                     (7)
                  JO L 85, 30.3.1994, p. 60.

                     (8)
                  JO L 161, 23.6.2005, p. 54.

    ---documentbreak---

               COMISIA EUROPEANĂ
            Bruxelles,6.11.2017
            COM(2017) 638 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea regulamentului de procedură al Comitetului mixt al SEE

               ANEXA 1

               DECIZIA nr. .../2017 A COMITETULUI MIXT

                  AL SEE

                  Propunere de decizie a Consiliului

                  de modificare a regulamentului de procedură al Comitetului mixt al SEE

               COMITETUL MIXT AL SEE,

               având în vedere Acordul privind Spațiul Economic European (denumit în continuare „Acordul privind SEE”), în special articolul 92 alineatul (3),

               întrucât:

               (1)În urma Acordului privind participarea Republicii Bulgaria și a României la Spațiul Economic European
                  1
               , semnat la 25 iulie 2007 la Bruxelles, articolul 129 alineatul (1) din Acordul privind SEE a fost modificat pentru a adăuga limbile bulgară și română la lista limbilor din Acordul privind SEE.

               (2)Acordul privind participarea Republicii Bulgaria și a României la Spațiul Economic European a intrat în vigoare la 9 noiembrie 2011.

               (3)În regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994
                  2
                și modificat prin Decizia nr. 24/2005 a Comitetului mixt al SEE din 8 februarie 2005
                  3
               , limbile bulgară și română ar trebui să fie adăugate la lista limbilor. Prin urmare, lista limbilor care figurează în regulamentul de procedură al Comitetului mixt al SEE ar trebui să fie modificată în consecință,

               ADOPTĂ PREZENTA DECIZIE:

               Articolul 1

               Decizia nr. 1/94 a Comitetului mixt al SEE se modifică după cum urmează:

               1.
                     Textul articolului 6 alineatul (2) se înlocuiește cu următorul text:

               „Textele actelor comunitare care trebuie integrate în anexele la acord în conformitate cu articolul 102 alineatul (1) sunt autentice în egală măsură în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, astfel cum au fost publicate în Jurnalul Oficial al Uniunii Europene. Acestea sunt redactate în limbile islandeză și norvegiană și autentificate de Comitetul mixt al SEE, împreună cu deciziile relevante menționate la alineatul (1).”

               2.Textul articolului 11 alineatul (1) se înlocuiește cu următorul text:

               „Deciziile Comitetului mixt al SEE de modificare a anexelor sau a protocoalelor la acord se publică în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză în Secțiunea SEE a Jurnalului Oficial al Uniunii Europene și în limbile islandeză și norvegiană în Suplimentul SEE al aceluiași Jurnal.”

               Articolul 2

               Prezenta decizie produce efecte de la data adoptării sale.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii
                     Comitetului mixt al SEE

                     (1)
                  JO L 221, 25.8.2007, p. 15.

                     (2)
                  JO L 85, 30.3.1994, p. 60.

                     (3)
                  JO L 161, 23.6.2005, p. 54.

    ---documentbreak--- NA ---documentbreak---

               COMISIA EUROPEANĂ
            Bruxelles,6.11.2017
            COM(2017) 638 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la modificarea regulamentului de procedură al Comitetului mixt al SEE

               ANEXA 2

               DECIZIA nr. .../2017 A COMITETULUI MIXT

                  AL SEE

                  din

                  de modificare a regulamentului de procedură al Comitetului mixt al SEE

               COMITETUL MIXT AL SEE,

               având în vedere Acordul privind Spațiul Economic European (denumit în continuare „Acordul privind SEE”), în special articolul 92 alineatul (3),

               întrucât:

               (1)În urma Acordului privind participarea Republicii Croația la Spațiul Economic European
                  1
                (denumit în continuare „Acordul privind extinderea SEE din anul 2014”), semnat la 11 aprilie 2014 la Bruxelles, articolul 129 alineatul (1) din Acordul privind SEE se modifică pentru a adăuga limba croată la lista limbilor din Acordul privind SEE.

               (2)În regulamentul de procedură al Comitetului mixt al SEE, care a fost adoptat prin Decizia nr. 1/94 a Comitetului mixt al SEE din 8 februarie 1994
                  2
                și modificat prin Decizia nr. 24/2005 a Comitetului mixt al SEE din 8 februarie 2005
                  3
               , modificat ulterior prin Decizia nr. […] din […] a Comitetului mixt al SEE, limba croată ar trebui să fie adăugată la lista limbilor. Prin urmare, lista limbilor care figurează în regulamentul de procedură al Comitetului mixt al SEE ar trebui să fie modificată în consecință.

               (3)Acordul privind extinderea SEE din anul 2014 a fost aplicabil cu titlu provizoriu semnatarilor săi încă din 12 aprilie 2014; prezenta decizie ar trebui, prin urmare, să se aplice cu titlu provizoriu până la intrarea în vigoare a Acordului privind extinderea SEE din anul 2014,

               ADOPTĂ PREZENTA DECIZIE:

               Articolul 1

               Decizia nr. 1/94 a Comitetului mixt al SEE se modifică după cum urmează:

               1.
                     Textul articolului 6 alineatul (2) se înlocuiește cu următorul text:

               „Textele actelor comunitare care trebuie integrate în anexele la acord în conformitate cu articolul 102 alineatul (1) sunt autentice în egală măsură în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, astfel cum au fost publicate în Jurnalul Oficial al Uniunii Europene. Acestea sunt redactate în limbile islandeză și norvegiană și sunt autentificate de Comitetul mixt al SEE, împreună cu deciziile relevante menționate la alineatul (1).”

               2.Textul articolului 11 alineatul (1) se înlocuiește cu următorul text:

               „Deciziile Comitetului mixt al SEE de modificare a anexelor sau a protocoalelor la acord se publică în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză în secțiunea SEE a Jurnalului Oficial al Uniunii Europene și în limbile islandeză și norvegiană în Suplimentul SEE al aceluiași Jurnal.”

               Articolul 2

               Prezenta decizie intră în vigoare la [...] sau la data intrării în vigoare a Acordului privind extinderea SEE din anul 2014, dacă această dată este ulterioară celei dintâi.

               Aceasta se aplică cu titlu provizoriu de la 12 aprilie 2014.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE,

                     Președintele

                     Secretarii
                     Comitetului mixt al SEE

                     (1)
                  JO L ...

                     (2)
                  JO L 85, 30.3.1994, p. 60.

                     (3)
                  JO L 161, 23.6.2005, p. 54.


               COMISIA EUROPEANĂ
            Bruxelles, 9.11.2017
            COM(2017) 588 final
            2017/0295(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul comitetului mixt instituit în temeiul Acordului dintre Uniunea Europeană și Republica Azerbaidjan privind facilitarea eliberării vizelor, referitor la adoptarea regulamentului său de procedură

               EXPUNERE DE MOTIVE

               1.CONTEXT

               Acordul dintre Uniunea Europeană și Republica Azerbaidjan ce vizează facilitarea eliberării vizelor de scurtă ședere pentru cetățenii Republicii Azerbaidjan și pentru cetățenii Uniunii Europene a intrat în vigoare la 1 septembrie 2014
                  1
               . Acordul stabilește, pe bază de reciprocitate, drepturi și obligații cu caracter juridic obligatoriu aplicabile ambelor părți, în vederea simplificării procedurilor de eliberare a vizelor pentru cetățenii azeri și pentru cetățenii UE. Articolul 12 din acord instituie un comitet mixt, printre sarcinile căruia se numără monitorizarea punerii în aplicare a acordului. La articolul 12 alineatul (4) din acord se prevede că respectivul comitet mixt trebuie să își stabilească regulamentul de procedură.

               Regulamentul de procedură trebuie adoptat printr-o decizie a comitetului mixt și nu va face parte din acord.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

               Consiliul autorizează reprezentantul UE în comitetul mixt, și anume Comisia, să adopte regulamentul de procedură pe baza prezentei propuneri. Scopul regulamentului de procedură este de a organiza activitatea comitetului mixt și de a ajuta la pregătirea și la gestionarea reuniunilor acestuia.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

                  Regulamentul de procedură, astfel cum este prevăzut în anexa la prezenta propunere de decizie a Consiliului, este rezultatul consultărilor cu autoritățile competente ale Azerbaidjanului, desfășurate în cadrul primei și celei de a doua reuniuni a comitetului mixt, și al schimbului de e-mailuri efectuat între reuniuni (ultima dată la 5 iunie 2017). Statele membre au fost consultate prin procedura scrisă, care s-a încheiat la 16 iunie 2017.

               4.IMPLICAȚII BUGETARE

               Prezenta propunere nu are impact asupra bugetului UE.

               2017/0295 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul comitetului mixt instituit în temeiul Acordului dintre Uniunea Europeană și Republica Azerbaidjan privind facilitarea eliberării vizelor, referitor la adoptarea regulamentului său de procedură

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (9),

               având în vedere Decizia 2014/242/UE a Consiliului din 14 aprilie 2014 privind încheierea Acordului dintre Uniunea Europeană și Republica Azerbaidjan privind facilitarea eliberării vizelor
                  2
               ,

               având în vedere propunerea Comisiei Europene,

               întrucât:

               (1)Acordul dintre Uniunea Europeană și Republica Azerbaidjan privind facilitarea eliberării vizelor
                  3
                (denumit în continuare „acordul”) a intrat în vigoare la 1 septembrie 2014.

               (2)Articolul 12 din acord instituie un comitet mixt, care să gestioneze acordul. La alineatul (4) al articolului respectiv se prevede că respectivul comitet mixt trebuie să își stabilească regulamentul de procedură.

               (3)Regulamentul de procedură este necesar pentru organizarea activității comitetului mixt, însărcinat cu gestionarea acordului și cu monitorizarea punerii sale în aplicare.

               (4)Prin urmare, este adecvat să se stabilească poziția care urmează să fie adoptată în numele Uniunii Europene în cadrul comitetului mixt, referitor la adoptarea regulamentului de procedură al comitetului mixt pentru gestionarea acordului.

               (5)Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen. Prin urmare, Regatul Unit nu are niciun rol în adoptarea prezentei decizii, nu are obligații în temeiul acesteia și nu face obiectul aplicării sale.

               (6)Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen. Prin urmare, Irlanda nu are niciun rol în adoptarea prezentei decizii, nu are obligații în temeiul acesteia și nu face obiectul aplicării sale.

               (7)În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii Europene în cadrul comitetului mixt instituit prin articolul 12 din Acordul dintre Uniunea Europeană și Republica Azerbaidjan privind facilitarea eliberării vizelor, referitor la adoptarea regulamentului de procedură al comitetului mixt, se bazează pe proiectul de decizie a comitetului mixt atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  JO L 128, 30.4.2014, p. 49-60.

                     (2)
                  JO L 128, 30.4.2014, p. 47-48.

                     (3)
                  JO L 128, 30.4.2014, p. 49-60.

    ---documentbreak---

               COMISIA EUROPEANĂ
            Bruxelles, 9.11.2017
            COM(2017) 588 final
            ANEXĂ
            la
            Propunerea de decizie a Consiliului
            de stabilire a poziției care urmează să fie adoptată, în numele Uniunii Europene, în cadrul Comitetului mixt instituit prin Acordul dintre Uniunea Europeană și Republica Azerbaidjan privind facilitarea eliberării vizelor, cu privire la adoptarea regulamentului său de procedură

               PROIECT

               DECIZIA NR. ____ A COMITETULUI MIXT DE FACILITARE A ELIBERĂRII VIZELOR
               INSTITUIT PRIN ACORDUL DINTRE UNIUNEA EUROPEANĂ ȘI REPUBLICA AZERBAIDJAN PRIVIND FACILITAREA ELIBERĂRII VIZELOR

               din ……

               cu privire la adoptarea regulamentului său de procedură

               COMITETUL,

               având în vedere Acordul dintre Uniunea Europeană și Republica Azerbaidjan privind facilitarea eliberării vizelor (denumit în continuare „acordul”), în special articolul 12 alineatul (4),

               întrucât respectivul acord a intrat în vigoare la 1 septembrie 2014,

               DECIDE SĂ ADOPTE URMĂTORUL REGULAMENT DE PROCEDURĂ:

               Articolul 1

               Președinție

               Comitetul mixt de facilitare a eliberării vizelor este prezidat în comun de către un reprezentant al Uniunii Europene și un reprezentant al Republicii Azerbaidjan.

               Articolul 2

               Sarcinile Comitetului mixt

               (1)În conformitate cu articolul 12 alineatul (2) din acord, Comitetul mixt de facilitare a eliberării vizelor are, în special, următoarele sarcini:

               (a)monitorizarea punerii în aplicare a acordului;

               (b)propunerea de modificări sau de completări la acord;

               (c)soluționarea litigiilor care decurg din interpretarea sau aplicarea dispozițiilor acordului.

               (2)Comitetul mixt de facilitare a eliberării vizelor poate conveni asupra unor recomandări care să conțină orientări sau „bune practici” pentru a contribui la punerea în aplicare a acordului.

               Articolul 3

               Reuniuni

               (1)Comitetul mixt de facilitare a eliberării vizelor se reunește ori de câte ori este necesar, la cererea părților, și cel puțin o dată pe an.

               (2)Părțile găzduiesc reuniunile pe rând, cu excepția cazului în care se convine altfel.

               (3)Reuniunile Comitetului mixt de facilitare a eliberării vizelor sunt convocate de către copreședinți.

               (4)Copreședinții stabilesc data la care are loc reuniunea și își transmit documentele necesare în timp util pentru a asigura pregătirea adecvată a reuniunii, cu treizeci de zile înainte de aceasta.

               (5)Partea care găzduiește o reuniune se ocupă de aspectele logistice ale acesteia.

               Articolul 4

               Delegații

               Fiecare parte comunică celeilalte componența prevăzută a delegației sale cu cel puțin șapte zile înainte de reuniune.

               Articolul 5

               Ordinea de zi a reuniunilor

               (1)Copreședinții întocmesc o ordine de zi provizorie a fiecărei reuniuni cu cel puțin paisprezece zile înaintea reuniunii. Ordinea de zi provizorie conține punctele cu privire la care unul dintre copreședinți a primit o cerere de înscriere pe ordinea de zi cu cel puțin paisprezece zile înainte de reuniune.

               (2)Oricare dintre părți poate adăuga puncte pe ordinea de zi provizorie în orice moment înainte de reuniune, dacă cealaltă parte este de acord. Cererile de adăugare de puncte pe ordinea de zi provizorie se trimit în scris și se iau în considerare în măsura în care acest lucru este posibil.

               (3)Ordinea de zi finală este adoptată de către copreședinți la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi dacă părțile sunt de acord și este tratat în măsura în care acest lucru este posibil.

               Articolul 6

               Procesele-verbale ale reuniunilor

               (1)Copreședintele care găzduiește reuniunea pregătește în cel mai scurt timp posibil un proiect de proces-verbal.

               (2)În procesul-verbal se precizează, de regulă, pentru fiecare punct de pe ordinea de zi, următoarele:

               (a)documentele prezentate Comitetului mixt de facilitare a eliberării vizelor;

               (b)declarațiile a căror includere pe ordinea de zi a fost solicitată de una dintre părți, precum și

               (c)deciziile luate, recomandările făcute și concluziile adoptate cu privire la un anumit punct.

               (3)Procesul-verbal include lista participanților din cadrul delegației fiecărei părți, în care se menționează ministerul, agenția sau instituția pe care o reprezintă fiecare participant.

               (4)Procesul-verbal este aprobat de Comitetul mixt de facilitare a eliberării vizelor în cadrul următoarei reuniuni.

               Articolul 7

               Deciziile și recomandările Comitetului mixt de facilitare a eliberării vizelor

               (1)Comitetul mixt de facilitare a eliberării vizelor ia decizii prin acordul ambelor părți.

               (2)Deciziile Comitetului mixt de facilitare a eliberării vizelor sunt intitulate „decizii”, titlu care este urmat de un număr de ordine și de o descriere a obiectului acestora. Se indică, de asemenea, data de la care decizia produce efecte. Deciziile sunt semnate de către reprezentanții Comitetului mixt de facilitare a eliberării vizelor autorizați să acționeze în numele părților. Deciziile se redactează în dublu exemplar, textele fiind deopotrivă autentice.

               (3)Alineatele (1) și (2) se aplică mutatis mutandis recomandărilor Comitetului mixt de facilitare a eliberării vizelor.

               Articolul 8

               Cheltuieli

               (1)Fiecare parte este responsabilă de cheltuielile pe care le presupune participarea sa la reuniunile Comitetului mixt de facilitare a eliberării vizelor, inclusiv de cheltuielile cu personalul, cheltuielile de călătorie și diurnele, precum și de cheltuielile poștale sau de cele aferente telecomunicațiilor.

               (2)Alte cheltuieli aferente organizării reuniunilor sunt, în general, suportate de partea care găzduiește reuniunea.

               Articolul 9

               Proceduri administrative

               (1)Cu excepția cazului în care se decide altfel, reuniunile Comitetului mixt de facilitare a eliberării vizelor nu sunt deschise publicului.

               (2)Procesele-verbale și celelalte documente ale Comitetului mixt de facilitare a eliberării vizelor sunt tratate în mod confidențial.

               (3)La reuniuni pot fi invitați, cu acordul ambilor copreședinți, și alți participanți decât funcționari ai părților și ai statelor membre care fac obiectul acelorași cerințe privind confidențialitatea.

               (4)Părțile pot organiza ședințe publice de informare sau pot comunica în alt fel publicului interesat rezultatele reuniunilor Comitetului mixt.

               Articolul 10

               Intrare în vigoare

               Prezenta decizie intră în vigoare la data adoptării sale de către Comitetul mixt de facilitare a eliberării vizelor.

               Pentru Uniunea Europeană,
                     Pentru Republica Azerbaidjan,

               DECLARAȚIE COMUNĂ ANEXATĂ LA REGULAMENTUL DE PROCEDURĂ AL COMITETULUI MIXT DE GESTIONARE A ACORDULUI UE-AZERBAIDJAN PRIVIND FACILITAREA ELIBERĂRII VIZELOR

               Pentru a asigura punerea în aplicare continuă, armonizată și corectă a acordului, Republica Azerbaidjan, Comisia Europeană și statele membre stabilesc contacte informale între reuniunile formale ale Comitetului mixt, în vederea soluționării chestiunilor urgente. La următoarea reuniune a Comitetului mixt se va prezenta un raport cu privire la aceste chestiuni și la contactele informale care au avut loc.